На пачатку летніка Айцец Аляксандр сказаў: “Гэтае служэнне вельмі каштоўнае для Бога”. Раней я не задумвалася пра гэта. Але да мяне прыйшла думка, што я магу ахвяраваць гэта на вырашэнне сваіх пэўных жыццёвых сітуацый. І кожны дзень альбо размовы, альбо веянне Духа Святога на Літургіі, або нечый учынак прасвятляў мне вочы, наталяў мяне духоўна. І я зразумела, сапраўды, гэтае служэнне вельмі каштоўнае ў Божых вачах. такое каштоўнае, што мне штодня падавалася, што мы сядзім і вячэраем за Яго сталом.